2017 | 08 |01.

Sajtóközlemény

„K+F versenyképességi és kiválósági együttműködése Proteomill – lucerna alapú fehérjetermékeket és egyéb növényi termékeket előállító termesztési és feldolgozási technológia, valamint mintaüzem kialakítása”

**A Tedej Zrt. hajdúnánási telephelyén egy új termesztési és feldolgozási technológia és egy mintaüzem kialakítását valósítja meg a Széchenyi 2020 program keretében elnyert 535 millió forintos vissza nem térítendő támogatás segítségével.**

A TEDEJ 1949 óta foglalkozik szántóföldi takarmány-termesztéssel, tápgyártással, állattenyésztéssel és a hús értékesítésével. Jelen projekt keretében a 10.91 TEÁOR számú haszonállat-eledel gyártása tevékenységét kívánja fejleszteni, melyet a konzorciumi tagokkal együtt kíván megvalósítani.

Projektünk célja lucerna zöld biomasszájából biotechnológiai kutatás-fejlesztési tevékenység keretében és saját új generációs fehérje kinyerési technológiával 15-55%-os fehérjetartalmú takarmányokat, illetve takarmány alapanyagokat, ipari rostot és egyéb értékesíthető termékeket előállító, teljesen magyar innovációnak tekinthető üzem és agrotechnika kifejlesztése. A technológia felvázolt termelési sebességével kiválthatunk hazánk szójafehérje igényének 50%-ával egyenértékű szójaimportot.

A Társaság a projekt keretein belül, a következő eszközöket kívánja beszerezni:

Pneumatikus szállító rendszer, Tészta prés, komposztkészítő, barnaleves nagynyomású tisztító rendszer, mérleg cellás gázüzemű targonca, bálacsomagoló, barnalé tároló tartály, keringető szivattyúk, kazán folyadéktovábbító csigaszivattyú, hőtároló puffertartály, olajpermetező berendezés, csigás felfordó frekvenciaváltós hajtóművel, préselt rostbálázó berendezés, kaporóláncos padozat, folyadékhűtő, csigás prés, zöldanyag pépesítő, big-bag töltő, szalagos zöldtúró szárító, dobszita, trágyacsomagoló, barnalé szivattyú. Az eszközök beszerzésével a Társaság kialakíthatja saját termesztési és feldolgozási technológiáját, illetve mintaüzemét.

A fejlesztés során beszerzett eszközök és kifejlesztett technológiákat, azonnal hasznosításba kívánja venni, ezért a fejlesztés befejezését követően, azonnal integrálódik a napi működésbe. A társaság megfelelő szakmai és szervezeti háttérrel rendelkezik a fejlesztés során kifejlesztett technológiák működtetéséhez, valamint a fejlesztés során közvetlenül és közvetett módon létrejövő eredmények fenntartásához.

A projekt megvalósítása hozzásegíti a társaságot versenyképességének javításához és a bevételeinek növeléséhez. A projekt során megvásárlásra kerülő eszközök a minőségi technológiát testesítik meg, és mindenben megfelel az Európai Unió által támasztott szigorú biztonsági előírásoknak.

A projekt a Széchenyi 2020 program keretében valósul meg, az 535 millió forint európai uniós támogatás segítségével.

A projektről bővebb információt a [www.tedejrt.hu](http://www.tedejrt.hu) oldalon olvashatnak.

**További információ kérhető:**

Deme Albert

Elérhetőségeink: telefonszámunk: +36(70) 940-1029, e-mail címünk: demealbert@tedejrt.hu

A projekt azonosítószáma: GINOP-2.2.1-15-2017-00051

Tervezett kezdés 2017.08.01, tervezet befejezés 2021.07.31, Támogatás aránya: 53%